Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: (ABH 1992, 59, 67.). Az 1/1994. (I. 7.) AB határozat szerint
Paragraph Index: 608

2. Az eddig vizsgált négy bekezdés egymáshoz való viszonyából az következik, hogy ha az önrendelkezést — nem mint perjogi fogalmat, hanem mint az általános cselekvési szabadság [Alkotmány 54. § (1) bekezdés] egyik megvalósulását — vizsgáljuk, a választási jogosultságban megtestesülő rendelkezési jogok elosztása, különösen a munkáltató jogsértése súlyától függő volta, nem tekinthető az emberi méltósághoz való jog alkotmányellenes megsértésének. Sokkal inkább egy érdekegyeztető szabályról van szó. Ha kitekintünk további szabályokra is, állítható, hogy a támadott rendelkezések az esetek többségében a munkavállaló (közalkalmazott) számára éppen kedvezőek is lehetnek. Annak, hogy az Mt. és a Kjt., igen szűk keretek között, de lehetőséget ad a rendes felmondás esetében a munkáltatónak a visszahelyezés kizárására annak ellenére, hogy jogellenesen mondott fel, két oka lehet. Az egyik ok a már elemzett (3) bekezdésekben rejlik. Ezek szerint ugyanis nem alkalmazható a támadott rendelkezés, ha a munkáltató rendes vagy rendkívüli felmondása a rendeltetésszerű joggyakorlás követelményébe (Mt. 4. §), a hátrányos megkülönböztetés tilalmába (Mt. 5. §), illetve felmondási tilalomba ütközik (Mt. 90. §), továbbá, ha a munkáltató a választott szakszervezeti tisztségviselő munkaviszonyát szüntette meg az Mt. garanciális rendelkezéseibe ütköző módon. E szigorú és kivételt nem engedő szabály alapján nyilvánvaló, hogy az Mt. és a Kjt. indítványozó által kifogásolt rendelkezését jellemzően olyan esetekben lehet alkalmazni, amikor a munkáltató a rendes felmondás során valamely eljárási (formai) szabálysértést követett el (ilyen lehet az indokolási kötelezettség elmulasztása, valamely határidő be nem tartása stb.). A rendes felmondás alkalmazásának tehát ezekben az esetekben nincsen objektív törvényi akadálya; nem zárható ki, hogy a munkáltató — akár az esetleges visszahelyezés másnapján — ismét rendes felmondást alkalmazzon, immár az eljárási szabályokra is ügyelve. Ebben az esetben azonban a munkavállaló (közalkalmazott) elesik az Mt. 100. § (2) [Kjt.

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes